উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
নয়ডা মেট্রো
নয়ডা মেট্রো হল ভারতের উত্তর প্রদেশ রাজ্যের উত্তরাঞ্চলের যুগ্ম শহর নয়ডা শহর ও গ্রেটার নয়ডা সাথে সংযোগকারী একটি মেট্রো রেল ব্যবস্থা। মেট্রো ব্যবস্থাটি একটি রঙ দিয়ে সংকেতায়িত (Color-coded "কালার-কোডেড") লাইন দ্বারা গঠিত। এই মেট্রো লাইনের মোট দৈর্ঘ্য ২৯.৭ কিলোমিটার এবং মোট বিরতিস্থল বা স্টেশনের সংখ্যা ২২ টি। মেট্রো ব্যবস্থাটি আদর্শ-গেজ রেলপথ (Standard Gauge Track) ব্যবহার করে ভূমি এবং উত্তোলিত স্টেশনগুলির নির্মিত করা রয়েছে। মেট্রো রেল পরিষেবা ৫-১০ মিনিটের মধ্যে পরিবর্তিত একটি উপরিস্থিত (Overhead) বিদ্যুতব্যবস্থার সঙ্গে দৈনন্দিন কাজ করবে এবং ট্রেনগুলি চারটি বগি বা গাড়ি নিয়ে গঠিত। পাওয়ার ইনপুটটি ২৫ কেভি এসি (একক ফেজ ৫০ হজ) দ্বারা সরবরাহ করা হয়। পরীক্ষামূলকভাবে মেট্রো চলাচল ২০১৮ সালের আগস্ট মাসে শুরু হয় এবং উত্তর প্রদেশের মুখ্যমন্ত্রী যোগী আদিত্যনাথ ২৫ জানুয়ারি ২০১৯ সালে নয়ডা মেট্রোর উদ্বোধন করেন।